Na temelju članka 289. Zakona o socijalnoj skrbi (NN 18/22), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Delnica (SN GD 2/21), Gradsko vijeće Grada Delnica na današnjoj sjednici donijelo je

**IZMJENE I DOPUNE ODLUKE O SOCIJALNOJ SKRBI**

**Članak 1.**

U Odluci o socijalnoj skrbi (SN GD 9/22, 8/23 i 3/24) u članku 3., stavku 1. riječi „poklon paketi umirovljenicima“ se brišu, a nakon riječi „uskršnjice“ dodaju se riječi „i božićnice“.

**Članak 2.**

U članku 8. točki 1. NOVČANE POMOĆI, nakon riječi „Uskršnjice“ dodaju se riječi „i božićnice“.

U članku 8. točki 2. POMOĆI U NARAVI, podtočka 4. „Poklon paketi umirovljenicima“ se briše.

**Članak 3.**

U članku 12., stavku 2. nakon riječi „Uskršnjice“ dodaju se riječi „i božićnice“, a riječi „Poklon paketi umirovljenicima“ se brišu.

**Članak 4.**

Nakon članka 45. u podnaslovu 1.11. Uskršnjice umirovljenicima, nakon riječi „Uskršnjice“ dodaju se riječi „i božićnice“.

**Članak 5.**

U članku 45a., stavku 2. nakon svake riječi „Uskršnjice“ dodaju se riječi „i božićnice“,

**Članak 6.**

U članku 45b., stavku 2. nakon riječi „Uskršnjice“ dodaju se riječi „i božićnice“,

**Članak 7.**

Podnaslov 2.4. Poklon paketi umirovljenicima i članci 56., 57. i 58. se brišu.

**Članak 8.**

Ova Odluka stupa na snagu prvog dana od dana objave u „Službenim novinama Grada Delnica“.

KLASA: 550-02/22-01/1

URBROJ: 2170-6-5-3-24-4

Delnice, 18. prosinca 2024. godine

Gradsko vijeće Grada Delnica

Predsjednica

Ivana Pečnik Kastner, v.r.

**OBRAZLOŽENJE**

Umjesto dosadašnjih poklon paketa koji su se dijelili svim umirovljenicima starijim od 80 godina, predlaže se da svi umirovljenici dobiju božićnice u vidu novčane potpore.

Posebnom odlukom bit će definirani iznosi i ostali uvjeti, a za ovu godinu predlaže se da to bude iznos od 40,00 eura za sve umirovljenike, bez obzira na visinu prihoda. Za ovo će Grad iz Proračuna morati izdvojiti 67.040,00 eura, a isplate će se vršiti putem FINA-e do kraja siječnja 2025. godine sukladno spisku po kojem su se vršile i isplate uskršnjica.

Ukoliko se dogodi da netko nije na spisku (a što je i na proljeće bio slučaj obzirom ljudi nisu ažurirali svoje podatke u Mirovinskom) izradit će se dodatni spisak i naknadno dostaviti FINA-i za još jedan termin isplata.

**Izvješće o provedenom savjetovanju**

Na savjetovanje sa zainteresiranom javnošću nije pristigla niti jedna primjedba.