Na temelju članka 11. i 230. Zakona o zdravstvenoj zaštiti ("Narodne novine" broj 100/18, 125/19, 147/20, 119/22, 156/22 i 33/23), članka 4. Pravilnika o načinu pregleda umrlih te utvrđivanja vremena i uzroka smrti ("Narodne novine" broj 46/11, 6/13 i 63/14) te odredbe članka 40. Statuta Grada Delnica ("Službene novine Grada Delnica" broj 2/21) Gradsko vijeće Grada Delnica na 37. sjednici održanoj 18. prosinca 2024. godine, donosi

**ZAKLJUČAK O PRIJEDLOGU IMENOVANJA MRTVOZORNIKA**

1. Predlaže se da Županijska skupština Primorsko-goranske županije imenuje:

- Marinku Kovačević, dr. med.,

- Peru Kozlicu, dr. med.,

- Rozmari Tusić, mag. med. tegh i

- Sabinu Treber Ćulumović, dr. med.,

za mrtvozornike za područje Grada Delnica.

2. Ovaj zaključak prosljeđuje se Županijskoj skupštini Primorsko - goranske županije.

KLASA: 500-01/24-01/3

URBROJ: 2170-6-5-4-24-2

U Delnicama, 18. prosinca 2024. godine

GRADSKO VIJEĆE GRADA DELNICA

Predsjednica

Ivana Pečnik Kastner

**Obrazloženje**

Temeljem članka 11. Zakona o zdravstvenoj zaštiti ("Narodne novine" broj 100/18, 125/19, 147/20, 119/22, 156/22, 33/23, 36/24) jedinica lokalne samouprave ostvaruje svoja prava, obveze, zadaće i ciljeve na području zdravstvene zaštite tako da osigurava sredstva i za, između ostalog, organizaciju i rad mrtvozorničke službe. Temeljem članka 230. Zakona o zdravstvenoj zaštiti, predstavničko tijelo jedinice lokalne samouprave predlaže Županijskoj skupštini Primorsko-goranske županije imenovanje potrebnog broja doktora medicine, odnosno drugih zdravstvenih radnika koji utvrđuju nastup smrti, vrijeme i uzrok smrti osoba umrlih izvan zdravstvenih ustanova.

Sukladno Pravilniku o načinu pregleda umrlih te utvrđivanju vremena i uzroka smrti

("Narodne novine“ broj 46/11, 6/13 i 63/14), Županijska skupština utvrđuje za područje jedne

ili više općina odnosno grada potreban broj mrtvozornika i imenuje ih (članci 4. i 5. Pravilnika).