**OBRAZLOŽENJE UZ PRIJEDLOG V IZMJENA I DOPUNA PRORAČUNA GRADA DELNICA ZA 2024. GODINU**

**UPRAVNOG ODJELA ZA LOKALNU SAMOUPRAVU, DRUŠTVENE DJELATNOSTI I OPĆE POSLOVE**

**RAD PREDSTAVNIČKIH TIJELA – povećanje za 716,00 eura**

* Naknade za rad u povjerenstvima – povećan broj održanih sjednica
* Naknade članovima povjerenstava – povećan broj održanih sjednica
* Savjet mladih - smanjenje za -944,00

Temelj isplate-naknade za sjednice 985,00: Odluka o osnivanju Savjeta mladih (SNGD 10/23)

Članak 15. stavak 2.

„Članovi Savjeta mladih imaju pravo na naknadu za svoj rad iznosu do 27 eura mjesečno pod uvjetom da je član Savjeta sudjelovao na barem jednoj sjednici Savjeta održanoj u tom mjesecu.“ Temeljem Izvješća Savjeta mladih za 2024. godinu, održano je 7 sjednica: 12.01., 21.02., 06.03., 05.04., 04.05., 11.09, 02.10

Troškovi reprezentacije za radionicu s djecom sa downom sindromom 70,00

**POKROVITELJSTVA I OBLJETNICE – smanjenje za 1.392,00 eura**

* Dan Grada – smanjenje za 656,00 eura radi smanjenja na stavkama: ostali nespomenuti rashodi poslovanja, autorski honorari te grafičke i tiskarske usluge, usluge kopiranja i uvezivanja i slično
* Posebne nagrade – umanjenje sukladno izvršenju (-736,00 eura)

**PREDŠKOLSKI ODGOJ – umanjenje za 4.276,00 eura**

* Sufinanciranje smještaja djece predškolske dobi u ustanove i prostore kojima Grad nije osnivač – umanjenje u obrtima Snješko smješko i Šareni Svemir te Dječjem vrtiću Snježna Pahulja Fužina i DV Buba Mara Čabar sukladno broju upisane djece i stvarnim mjesečnim troškovima (-3.370,00 eura)
* Učešće za redovni program DV – smanjenje sukladno broju djece (-200,00 eura)
* Financiranje prijevoza u Predškolu u DV Hlojkica – zakonska obveza osiguravanja prijevoza djece u program Predškole – Program Predškole je proveden, a stavka se umanjuje sukladno utrošenim sredstvima (-706,00 eura)

**OSNOVNO I SREDNJOŠKOLSKO OBRAZOVANJE I STIPENDIRANJE UČENIKA I STUDENATA - uvećanje za 14.122,00 eura**

* Prvi koraci u prometu – umanjenje zbog manjeg broja djece (-116,00 eura)
* Sufinanciranje aktivnosti OŠ Delnice – umanjenje stavke koja se odnosi na financiranje drugih obrazovnih materijala za učenike od prvog do osmog razreda obzirom na potrebnu količinu i iznos naručenog materijala (-2.728,00 eura)
* Sufinanciranje međumjesnog prijevoza učenika Srednje škole – umanjenje jer Škola nije krenula u realizaciju obnove dvorane (-5.000,00 eura)
* Suf. međumjesnog prijevoza učenika srednje škole – umanjeno sukladno izvršenju (-160,00 eura)
* Sufinanciranje aktivnosti OŠ Petar Zrinski Čabar - umanjenje stavke koja se odnosi na financiranje drugih obrazovnih materijala za učenike od prvog do osmog razreda obzirom na potrebnu količinu i iznos naručenog materijala kao i stavke prijevoz učenika obzirom na utrošeno za troškove prijevoza (-2.274,00 eura)
* Stipendije za učenike i studente – stavka je povećana obzirom na veće pojedinačne iznose stipendija (24.400,00 eura)

**PROMICANJE KULTURE – umanjenje za 4.096,00 eura**

* Božićni koncert – uvećanje obzirom na očekivano veće troškove razglasa i rasvjete (240,00 eura)
* Sufinanciranje troškova Radničkog doma – uvećanje obzirom na broj financiranih korištenja (1.000,00 eura)
* Izdavaštvo Besejda – umanjenje je tiskan samo jedan broj (-2.550,00 eura)
* Koncert Valentinovo – umanjenje sukladno izvršenju (-26,00 eura)
* Radio Gorski kotar – umanjeno jer nisu iskorištena sredstva za oglasni prostor (-1.500,00 eura)
* Pomoć vjerskim zajednicama – umanjeno sukladno dodijeljenim sredstvima (-700,00 eura)
* Program – Razvoj publike kroz kazališnu i književnu scenu – umanjenje sukladno izvršenju (-156,00 eura)
* Dan žena - umanjenje sukladno izvršenju (-72,00 eura)
* Goranski glasi - umanjenje sukladno izvršenju (-633,00 eura)
* Prigodna obiljež. institucija od značaja za Grad Delnice - 100. g. Srednje Škole Delnice te Dan Hrvatskih šuma 310,00; Usluge KTD Risnjak-Delnice, prijevoz štandova, zastava, postolja, dekoracija i sl.

**RAZVOJ SPORTA I REKREACIJE – uvećanje za 73.869,00 eura**

* Hrvatski festival sportske rekreacije žena - planirano 1.400,00, međutim, tijekom manifestacije, u hodu je trebalo rješavati neke stvari bez kojih bi se moglo, ali bi bio drugačiji, lošiji dojam (grickalice i sokovi za djecu koja su sudjelovala u manifestaciji, piće uz večeru natjecateljicama, kupnja rekvizita koji se nisu mogli posuditi/nabaviti), te isto tako, najam Sportske dvorane kao i Radničkog za potrebe druženja natjecateljica nakon manifestacije uz muziku, povećanje 1.652,00.
* Sufinanciranje troškova sportskih objekata - umanjenje sukladno izvršenju (-6.600,00 eura)
* Dance nice – turnir u plesu - umanjenje sukladno izvršenju (-210,00 eura)
* Donacija sportske opreme – imovina koju je Grad dobio gašenjem sportskih klubova Stolnoteniski klub Petehovac i Karate klub Delnice – koja će se predati Sportskoj zajednici Grada Delnica (27,00 eura)
* Donacija iz ostavštine Janet Majnarich – 2 putnička kombi vozila - Vilim Smiljanić s prebivalištem u Kanadi, te boravištem u Delnicama, Radićeva 12, kao i Tom R.I.Dusevic odvjetnik iz Kanade, kao izvršitelji oporuke pokojne Janet Majnarich Davatelji su Donacije dva putnička osobna kombi vozila za potrebe prijevoza sportskih udruga kao i starijih i socijalno ugroženih građana Grada Delnica čiji je iznos 79.000,00 eura.

**SOCIJALNA SKRB - uvećanje za 10.298,00 eura**

* Ogrjev za socijalno ugrožene – sredstva uvećana obzirom na broj korisnika ZMN pri Hrvatskom zavodu za socijalni rad (1.280,00 eura) – sredstva očekujemo od nadležnog Ministarstva
* Pomoć u kući starijim osobama - stavka je umanjena obzirom program prestao s radom (-3.312,00 eura)
* Pomoć za troškove stanovanja – umanjeno sukladno iskorištenim sredstvima (-1.800,00 eura)
* Pomoć za hitne i povremene intervencije - umanjeno sukladno iskorištenim sredstvima (-4.000,00 eura)
* Poklon paketi umirovljenicima – sredstva brisana sukladno prijedlogu Izmjena i dopuna Odluke o socijalnoj skrbi kojom će svi umirovljenici dobiti božićnice u novcu (-2.500,00 eura)
* Pomoć za suf. smještaja u dom učenika SŠ - umanjeno sukladno iskorištenim sredstvima (-500,00 eura)
* Pomoć za nabavu opreme za novorođenče - umanjeno sukladno iskorištenim sredstvima (-2.000,00 eura)
* Pomoć za produženi boravak u OŠ - umanjeno sukladno iskorištenim sredstvima (-500,00 eura)
* Zaželi – program zapošljavanja žena – umanjeno obzirom program provodi Hrvatski crveni križ – Gradsko društvo Delnice (-4.000,00 eura)
* Sufinanciranje dolaska specijalista iz KBC u Dom zdravlja Delnice - umanjeno sukladno iskorištenim sredstvima (-2.580,00 eura)
* Pomoć djeci u mliječnoj hrani - umanjeno sukladno iskorištenim sredstvima i izdanim rješenjima (-500,00 eura)
* Pomoć za financiranje smještaja djece u DV - umanjeno sukladno iskorištenim sredstvima (-500,00 eura)
* Tečaj za trudnice – uvećanje sukladno Ugovorenom iznosu za provedeni tečaj – tečaj su sufinancirale JLS Gorskog kotara (305,00 eura)
* Program za stambeno zbrinjavanje – do sada nije provedeno (-26.250,00 eura)
* Pomoć za troškove liječenja – uvećano sukladno iskorištenim sredstvima (190,00 eura)
* Pomoć u paketima za osnovne životne potrebe - umanjeno sukladno iskorištenim sredstvima (-880,00 eura)
* Pomoć za pogrebne troškove i troškove grobnog mjesta – umanjeno obzirom na izdana rješenja i isplaćena sredstva (-1.135,00 eura)
* Rad za opće dobro korisnika ZMN – rad za opće dobro nije provođen sukladno Zakonu o socijalnoj skrbi (-1.000,00 eura)
* Prigodni dar umirovljenicima – uvećanje zbog isplate božićnica svim umirovljenicima (59.980,00 eura)

**PROGRAM ZAŠTITE I SPAŠAVANJA – povećanje za 15.156,00 eura**

* Ostale tekuće donacije – HGSS Stanica Delnice – povećanje za 16.906,00 eura. Radi se o sredstvima financijske pomoći od strane PGŽ za nabavu vozila te plaćanje dežurstava na WRC Croatia Rally-u
* Smanjenje na stavkama civilne zaštite – neutrošena sredstva

**PROGRAM DOBROVOLJNA VATROGASNA DRUŠTVA – povećanje za 5.500,00 eura**

* Ostale tekuće donacije – povećanje se odnosi na sredstva financijske pomoći od strane PGŽ za sufinanciranje izrade glavnog projekta rekonstrukcije i energetske obnove Vatrogasnog doma u Delnicama

**IMOVINSKO-PRAVNI POSLOVI – uvećanje za 1.770,00 eura** - uslijed povećanog priliva zahtjeva za sređivanjem imovinsko-pravnih poslova (okućnice), ali i uslijed službenih potreba (procjena građevinskog zemljišta za gradnju, zatim za POS stanove, za pokušaj rješavanja odnosa vezano uz crkvenu imovinu), došlo je do povećanja, međutim, na temelju akata kojima su se proveli javni natječaji po zahtjevu stranaka, iznos od cca 1.700,00 eura će biti vraćeno kroz ugovore o kupoprodaji.

**DJEČJI VRTIĆ HLOJKICA**

Sukladno dosadašnjem ostvarenju prihoda i izvršenju rashoda, te u skladu s dodatno planiranim aktivnostima, izvršeno je usklađenje prihoda i rashoda, te je sljedećim izmjenama i dopunama utvrđeno povećanje Financijskog plana za 2024.godinu za ukupno 11.322,00 eura.

* Do povećanja je došlo na pozicijama 70. – Plaće za zaposlene i 73 – Doprinosi za zdravstveno osiguranje zbog povećanja osnovice na 947,18, te prateće promjene koeficijenta zaposlenika po Kolektivnom ugovoru
* Do smanjenja je došlo na poziciji 71. – Nagrade zbog ispravnog izračuna Jubilarnih nagrada po pratećim pravima sukladno Kolektivnom ugovoru.
* Rashodi za materijalne troškove povećali su se, naglasivši time poziciju 75.7 - Namirnice, zbog povećanja troškova i poskupljenja istoga, te povećanje na pozicijama 73.9;75.9 – Ostali materijal za proizvodnju energije – Peleti zbog znatnog porasta cijena.
* Do znatnijih izmjena je došlo i zbog kontrole knjiženih stavki i brisanjem odnosno otvaranjem novih pozicija i konta u planu za pravilnije i lakše praćenje utrošenih sredstava i provedenih troškova poslovanja
* Do povećanja neplaniranih rashoda ubrajamo i pozicije 73.8 – Dodatna ulaganja na građevinskim objektima, 73.7 – Oprema – za potrebe pohrane arhivske građe

Prihodi u ovom rebalansu iznose 810.078,00 eura. Prihodi ostvareni iz vlastitih izvora koji se odnosi na prihod sufinanciranjem cijene usluga povećali su se u odnosu na IV. Izmjene i dopune, što zapravo ne prati stvarno stanje ostvarenih prihoda zbog umanjenja cijene usluge u DV Hlojkica, jer već pratimo manjak prihoda u iznosu od 5.000,00 eura sa vlastitih izvora financiranja.

Rashodi prate prihodovnu stranu, te iznose 810.078,00 eura. Ovim rebalansom postiže se uravnotežen financijski plan, te se osiguravaju sredstva za pokriće planiranih rashoda

**GRADSKA KNJIŽNICA JANET MAJNARICH**

Sukladno dosadašnjem ostvarenju prihoda i izvršenju rashoda, te u skladu s dodatno planiranim aktivnostima, izvršeno je usklađenje prihoda i rashoda, te je sljedećim izmjenama i dopunama utvrđeno povećanje Financijskog plana za 2024.godinu za ukupno 25.815 EUR.

* Do povećanja je došlo na pozicijama 117 – Plaće za zaposlene i 118 – Doprinosi za zdravstveno osiguranje zbog povećanja osnovice (do lipnja 2024. osnovica za obračun plaće zaposlenih u Knjižnici iznosila je 694 EUR – povećanje prati usklađenja osnovice s proračunskim korisnicima) te prateće promjene koeficijenta zaposlenika.
* Otvorena je nova pozicija za isplatu Nagrada koja se odnosi na Jubilarnu nagradu po *Pravilniku o plaćama i ostalim materijalnim pravima radnika Gradske knjižnice Janet Majnarich Delnice*, te isplatu neoporezive naknade – Božićnice po preostalom dijelu (temeljem spomenutog *Pravilnika*)
* Rashodi za materijalne troškove povećali su se, odnosno smanjili na pozicijama prateći njihov rast cijena odnosno stagnaciju te troškove obilježavanja 150. obljetnice Knjižnice.

Prihodi u ovom rebalansu iznose 144.170,00 eura. Prihodi ostvareni iz vlastitih izvora koji se odnose na donacije, višak iz prethodnih godina, te ostvareni prihod sufinanciranjem cijene usluga povećali su se u odnosu na 1. rebalans.

Rashodi prate prihodovnu stranu, te iznose 144.170,00 eura. Ovim rebalansom postiže se uravnotežen financijski plan, te se osiguravaju sredstva za pokriće planiranih rashoda.

**JAVNA VATROGASNA POSTROJBA**

Sukladno dosadašnjem ostvarenju prihoda i izvršenju rashoda, te u skladu s dodatno planiranim aktivnostima, izvršeno je usklađenje prihoda i rashoda, te je sljedećim izmjenama i dopunama utvrđeno povećanje Financijskog plana za 2024.godinu za ukupno 73.147,00 eura.

* Do povećanja je došlo na pozicijama 369/369.1/369.2 – Plaće za zaposlene, 370.2/371 – Doprinosi za zdravstveno osiguranje, 371.1/371.2 – Doprinosi za mirovinsko osiguranje zbog povećanja osnovice na 947,18, te prateće promjene koeficijenta zaposlenika po usklađenju sa Zakonom o vatrogastvu, te prateće promjene po Kolektivnom ugovoru.
* Povećanje iznosa za podmirenje materijalnih troškova, porasli su sukladno rastu cijena na tržištu.
* Pozicije koje su ostale neiskorištene po izvorima Osnivača i države, te vlastitih izvora uklonjene su iz rebalansa, te su određeni iznosi prenamijenjeni za podmirenje troškova za zaposlene.

Prihodi u ovom rebalansu iznose 466.890,00 eura. Prihodi ostvareni iz vlastitih izvora koji se odnosi na prihod sufinanciranjem cijene usluga povećali su se u odnosu na IV. Izmjene i dopune te Javna vatrogasna postrojba ostvaruje Višak vlastitih sredstava u rebalansu.

Rashodi prate prihodovnu stranu, te iznose 466.890,00 eura. Ovim rebalansom postiže se uravnotežen financijski plan, te se osiguravaju sredstva za pokriće planiranih rashoda